जीवन में भक्ति बढ़ने पर परमात्मा प्रकट होते हैं: सत्यात्मा नंद
अम्बाला सिटी| मनमोहननगर स्थित परम सत्य धाम में श्रीमद्भागवत सप्ताह अमर कथा के द्वितीय दिन महामंडलेश्वर आचार्य 108 श्रीश्री स्वामी सत्यात्मा नंद महाराज ने प्रवचन दिए। उन्होंने कहा कि जब भक्ति जीवन में बढ़ने लगती है तो परमात्मा कहीं भी कभी भी प्रकट हो जाते हैं। भक्ति बढ़ाने का साधन है, जीवन में संतोष, संयम, साधना सभी का होना आवश्यक है। सत्यात्मा नंद महाराज ने कहा कि परमात्मा को पाने के लिए पहले प्रतीक्षा, दूसरी परीक्षा और तीसरा है परमात्मा की इच्छा। परीक्षा के बाद ही फल प्राप्त होता है। लेकिन जीव परीक्षा नहीं देना चाहता, जब तक संयम नहीं होगा। तब तक बुद्धि शुद्ध नहीं होगी। उन्होंने कहा कि जीव बूढ़ा हो जाता है, लेकिन उसकी कामना वासना बूढ़ी नहीं होती। उन्होंने कहा कि आवश्यकता है वृद्धावस्था के पूर्व हमारे सभी कार्य पूरे हो जाएं, लेकिन जीव के कार्य पूरे नहीं होते मनुष्य पूरा हो जाता है।
awa_Deva hin_Deva